ओजों 1986 मायथायनि 3 अक्टबराव उदां बर’लेण्ड हादर सोरजिनायनि मिजिंग लानानै आखायाव हाथियार लानानै सोमावसारबोनाय एन डि एफ बि ( सिगां बिएसएफ ) नि एन डि एफ बि (पि) आ 2004 मायथायनिफ्राय भारत सोरखारजों दावहा दोनथ’नानै सोरखारजों भारत संबिजिदनि सिङावनो आलादा बर’लेण्ड रायजोनि सायाव सावरायबाय थानाय समावनो एबसु आरो एन डि एफ बि (पि)नि सोमावसारनाया एखेखाय मोननैबो लोगो नांनानै आलादा बड’लेण्ड रायजो दाबिनायनि सोमावसारनायखौ अहिंसा मोन्थोरजों गोख्रोंनिख्रुइ गोख्रोंसिन खालामनो हमो। बे समावनो बिटिसिनि बायजोनि बर’ सुबुंफोराबो बर’ हारिनि थामोनथाखौ लाखिनो थाखाय इउ बि पि अ’ मुं लानानै गाव खुंथाय काउन्सिलनि थाखाय आसाम सोरखारनि खाथियाव दाबि खालामबोगासिनो दंमोन।